Укамплектаванне Пціцкай амбулаторыі ўрача агульнай практыкі медыцынскімі кадрамі галоўны ўрач ЦРБ Галіна Камарова назвала адной з існуючых тут праблем. Маладыя спецыялісты забяспечваюцца жыллём, ёсць выдатныя транспартныя ўмовы – чыгунка. Але на сёння тут не хапае акушэркі, медсястры фізкабінета, фельчара. Нягледзячы на высокі прафесіяналізм цяперашняга калектыву, які ўзначальвае ўрач Людміла Несцярчук, справіцца з нагрузкай складана.